LIETUVOS RESPUBLIKOS paslapčių apsaugos koordinavimo komisijos 2010 m. birželio 28 d. posėdžio protokolo Nr. 56-3 1 klausimo išrašas

1. SVARSTYTA. Lietuvos Respublikos krašto apsaugos ministerijos ir Vyriausybinių ryšių centro prie Lietuvos Respublikos valstybės saugumo departamento pateikti ADA sistemose ir tinkluose saugomos, apdorojamos ir perduodamos įslaptintos informacijos apsaugos nuo informatyviojo elektromagnetinio spinduliavimo (TEMPEST) užtikrinimo bendrųjų reikalavimų ir procedūrų aprašo ir Tipinių institucijų, užtikrinančių įslaptintos informacijos apsaugą nuo informatyviojo elektromagnetinio spinduliavimo (TEMPEST), nuostatų projektai.

Vadovaujantis Lietuvos Respublikos Vyriausybės 2009 m. lapkričio 18 d. nutarimo Nr. 1545 „Dėl Nacionalinės komunikacijų apsaugos, Saugumo priežiūros, Nacionalinės šifrų paskirstymo tarnybų ir institucijų, užtikrinančių apsaugą nuo informatyviojo elektromagnetinio spinduliavimo, funkcijų atlikimo“ 3.4.2 ir 3.4.3 punktais,

NUTARTA:

1. Patvirtinti ADA sistemose ir tinkluose saugomos, apdorojamos ir perduodamos įslaptintos informacijos apsaugos nuo informatyviojo elektromagnetinio spinduliavimo (TEMPEST) užtikrinimo bendrųjų reikalavimų ir procedūrų aprašą.

2. Patvirtinti Tipinius institucijų, užtikrinančių įslaptintos informacijos apsaugą nuo informatyviojo elektromagnetinio spinduliavimo (TEMPEST), nuostatus.

3. Apie priimtą sprendimą informuoti Lietuvos Respublikos krašto apsaugos ministeriją ir Vyriausybinių ryšių centrą prie Lietuvos Respublikos valstybės saugumo departamento.

Posėdžio pirmininkas	Gediminas Grina

Posėdžio sekretorius	Renaldas Grigas

_________________